recursal/SuperWikiNEXT-32B huggingface dataset:
**தில்லையாடி சாந்தாரைக்காத்த சுவாமி கோயில்** தமிழ்நாட்டில் நாகப்பட்டினம் மாவட்டம், தில்லையாடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் எட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சாந்தாரைக்காத்த சுவாமி, பெரியநாயகி சன்னதிகளும், விநாயகர், முருகன், சனீஸ்வரன், மகாலெட்சுமி, தெட்சிணாமூர்த்தி, மேட்டு மாரியம்மன், இராஜகோபால சுவாமி, அய்யனார், பூரணி, புஷ்கலாம்பிகை உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி நான்கு காலப் பூசைகள் நடக்கின்றன. சித்திரை மாதம் தமிழ்வருடபிறப்பு முக்கிய திருவிழாவாக நடைபெறுகிறது. ஐப்பசி, மார்கழி மாதம் கந்தசஷ்டி, ஆங்கில வருடபிறப்பு, திருவாதிரை, வைகுண்ட ஏகாதசி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**"பாலா"** என்று அழைக்கப்படும் **ஆழ்வார் பாலசுப்ரமணியம்** (*Alwar Balasubramaniam*) என்பவர் சிற்பம், ஓவியம், அச்சிடுதல் போன்ற பல்வேறு ஊடகங்களில் பணிபுரியும் ஒரு இந்தியக் கலைஞர் ஆவார். இவர் 1971 இல் இந்திய ஒன்றியம், தமிழ்நாட்டில் பிறந்தார். இவரது கலைப் பணிகள் பன்னாட்டளவில் பாராட்டப்பட்டது. மேலும் இவரது படைப்புகள் உலகெங்கிலும் உள்ள அருங்காட்சியகங்கள் மற்றும் கண்காட்சிகளில் இடம்பெற்றுள்ளது.

பாலாவின் இளமைப் பருவத்திலிருந்தே கலையின் மீதான ஆர்வம் உயிர்ப்போடு இருந்து வந்துள்ளது. இவர் 1995 இல் சென்னை ஓவியக் கல்லூரியில் பி.பி.எப் பட்டம் பெற்றார். இவர் அச்சு தயாரிப்பில் கவனம் செலுத்தி முறையான தனது பயிற்சியைத் தொடங்கினார் மற்றும் எடின்பர்க் பிரிண்டர்ஸ் பயிற்சிப்பட்டறையில் (EPW),  யுனிவர்சிட்டட் ஃபார் ஏஞ்சேவாண்ட்டே குன்ஸ்ட் வீன், வியன்னாவில் தனது பட்டப்படிப்புக்குப் பிறகு படிப்பைத் தொடர்ந்தார். மாசசூசெட்ஸில் உள்ள மெக்டொவல் காலனி வசிப்பிடத்திற்குப் பிறகு அவரது பணியில் ஒரு திருப்பம் ஏற்பட்டது. 2000 களின் முற்பகுதியில் இவர் சிற்பம் மற்றும் நிறுவலில் அதிக அளவில் வேலை செய்தார். பின்னர் ஒரு சிற்பியாக அதிக அங்கீகாரம் பெற்றார்.

அமெரிக்காவில் பாலாவின் முதல் தனிக் கண்காட்சி 2002இல் நியூயார்க் நகரில் உள்ள தல்வார் கேலரியில் நடந்தது. காட்சிக்கு இவரால் வார்க்கப்பட்ட சிற்பங்கள், மோனோபிரிண்டுகள் போன்றவை இருந்தன. பாலாவின் படைப்புகள் உணர்வின் கேள்வியுடன் தொடங்கி, நாம் முன்பு அறிந்ததைப் பற்றிய புதிய புரிதலுடன் முடிவடைகிறது. இவர் தனது தொழில் வாழ்க்கை முழுவதும் நியூயார்க் மற்றும் புது தில்லியில் உள்ள தல்வார் கேலரியில் தனது படைப்புகளைக் காட்சிப்படுத்தியுள்ளார்.

வாசிங்டன், டி. சி. இல் உள்ள பிலிப்ஸ் சேகரிப்பகத்தில்   நடந்த கண்காட்சிக்காக, பாலா வெளியில் வைக்க ஒரு பெரிய எஃகு சிற்பத்தை உருவாக்கினார். இது திடமானதாக இல்லாமல், மரத்தின் தண்டு அல்லது மனித இதயத்தையே குறிக்கும் ஒரு படிமத்தை உருவாக்கும் நுட்பமான பற்றவைக்கப்பட்ட எஃகு துண்டுகளால் ஆனது. நியூயார்க்கில் உள்ள குகன்ஹெய்ம் அருங்காட்சியகத்தின் 50 வது ஆண்டுவிழா,  மற்றும் 2010-2011 இல் நியூயார்க்கில் உள்ள நவீன கலை அருங்காட்சியகத்தில் ஆன் லைன் போன்ற குறிப்பிடத்தக்க குழு கண்காட்சிகளிலும் பாலாவின் படைப்புகள் இடம்பெற்றன.  மிகவும் மதிக்கப்படும் இந்த அருங்காட்சியகங்கள், உலகெங்கிலும் உள்ள கலைஞர்களை அழைத்தன, அவர்கள் தங்கள் புதுமை மற்றும் மாற்றும் கலைப்படைப்புகளுக்கு பெயர் பெற்றனர்.

பாலாவின் படைப்புகள் உலகளவில் அருங்காட்சியகங்கள், கலை விழாக்கள் மற்றும் காட்சியகங்களில் காட்சிக்கு வைக்கப்பட்டுள்ளன. இதில் யப்பானின் மோரி கலை அருங்காட்சியகம் அடங்கும்.

குறிப்புகள்
-----------

1. ↑  "Edinburgh Printmakers". *Edinburgh Printmakers* (ஆங்கிலம்). 2019-12-11 அன்று பார்க்கப்பட்டது.
2. ↑  "Alwar Balasubramaniam - Exhibitions - Talwar Gallery". *www.talwargallery.com*. 2021-03-26 அன்று பார்க்கப்பட்டது.
3. ↑  "A. Balasubramaniam". *www.phillipscollection.org*. 2019-12-11 அன்று பார்க்கப்பட்டது.
4. ↑  "Contemplating the Void: Interventions in the Guggenheim Museum". *Guggenheim* (ஆங்கிலம்). 2010-04-27. 2019-12-11 அன்று பார்க்கப்பட்டது.
5. ↑  "On Line: Drawing Through the Twentieth Century". *The Museum of Modern Art* (ஆங்கிலம்). 2019-12-11 அன்று பார்க்கப்பட்டது.
6. ↑  "MORI ART MUSEUM [Chalo! India]". *www.mori.art.museum*. 2019-12-11 அன்று பார்க்கப்பட்டது.
இரவு நேரத்தில் ஆல்பர்டு மண்டப அருங்காட்சியகம்
**ஆல்பர்ட் மண்டப அருங்காட்சியகம்** *( Albert Hall Museum)* இந்தியாவின் இராசத்தான் மாநிலத்தில் இருக்கும் செய்ப்பூரில் அமைந்துள்ளது. மாநிலத்தின் மிகப்பழமையான அருங்காட்சியகமான இது மாநிலத்தின் சார்பாக இயங்கி வருகிறது. இந்தோ- இசுலாமிய கட்டிடக்கலைக்கு சிறப்பு சேர்க்கின்ற கட்டிடமாக, நகருக்கு வெளியே அமைந்துள்ள புதிய நுழைவாயில் எதிரில் கட்டப்பட்டுள்ள இராம் நிவாசு தோட்டத்தில் ஆல்பர்ட் மண்டப அருங்காட்சியகம் அமைந்துள்ளது. மிர் துச்மூல் உசெயின் வழிகாட்டுதலில் சர் சாமுவேல் சுவிண்டன் யாகோப் இவ்வருங்காட்சியகத்தை வடிவமைத்தார். 1887 ஆம் ஆண்டு பொது மக்களின் பார்வைக்காக இந்த அருங்காட்சியகம் திறந்து வைக்கப்பட்டது. தொடக்கத்தில் மகாராசா இராம் சிங் இவ்விடத்தை ஒரு நகர அரங்கமாக நிலைநாட்டவே விரும்பினார். ஆனால், அரசு மைய அருங்காட்சியகம் எனக் கருதப்படும் இதை மகாராசாவை அடுத்து வந்த இரண்டாம் மாதோ சிங் இக்கட்டிடத்தை அருங்காட்சியகமாகவே இருக்க முடிவு செய்தார். இராம் நிவாசு தோட்டத்தின் ஒரு பகுதியாகவும், செய்ப்பூரின் கலை நயங்களை வெளிப்படுத்தும் ஓரிடமாகவும் இருக்கும் என இவர் நினைத்தார். கலைநயமிக்க பொருள்கள், ஓவியங்கள், கம்பளங்கள், தந்தங்கள், உலோகச் சிற்பங்கள் படிக வேலைப்பாடுகள் என பல்வேறு வகையான அரிய பொருட்கள் இங்கு சேகரித்து வைக்கப்பட்டுள்ளன. 
நகரத்தைப் பார்வையிட வருகை தந்த வேல்சு இளவரசர் ஏழாம் எட்வர்டு (ஆல்பர்ட் எட்வர்டு) நினைவாக அருங்காட்சியகத்திற்கு இப்பெயர் வைக்கப்பட்டது. 1876 ஆம் ஆண்டு பிப்ரவரி 6 ஆம் நாள் இதற்கான அடிகல் நாட்டப்பட்டது .

படக்காட்சியகம்
--------------

* இரவு நேர ஆல்பர்ட் மண்டப அருங்காட்சியகம்.இரவு நேர ஆல்பர்ட் மண்டப அருங்காட்சியகம்.
* ஆல்பர்ட் மண்டப அருங்காட்சியகம் செய்ப்பூர். ஆல்பர்ட் மண்டப அருங்காட்சியகம் செய்ப்பூர்.
* அருங்காட்சியகத்தின் வெளிப்புறம்அருங்காட்சியகத்தின் வெளிப்புறம்
* அருங்காட்சியக கோபுரங்கள்அருங்காட்சியக கோபுரங்கள்
* அருங்காட்சியகத்தின் வெளிப்புறம்அருங்காட்சியகத்தின் வெளிப்புறம்
* புத்த சுவரோவியம்புத்த சுவரோவியம்
* சமண தீர்த்தங்கரர்சமண தீர்த்தங்கரர்
* பிரம்மா சிலைபிரம்மா சிலை
* ஆல்பர்டு மண்டபக் கலைப்பொருட்கள்ஆல்பர்டு மண்டபக் கலைப்பொருட்கள்
* ஆல்பர்டு மண்டபக் கலைப்பொருட்கள் ஆல்பர்டு மண்டபக் கலைப்பொருட்கள்
* இலட்சுமி நாராயணன் சிலைஇலட்சுமி நாராயணன் சிலை
* ஆல்பர்டு மண்டபத்தில் பீங்கான்ஆல்பர்டு மண்டபத்தில் பீங்கான்

மேற்கோள்கள்
-----------

1. ↑  "Jaipur City (or Jainagar)". The Imperial Gazetteer of India. 1909. p. 402.

புற இணைப்புகள்
--------------

விக்கிமீடியா பொதுவகத்தில்,  
 ***ஆல்பர்ட் மண்டப அருங்காட்சியகம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* Beautiful Gallery of Albert Museum பரணிடப்பட்டது 2013-11-03 at the வந்தவழி இயந்திரம்
**பத்மா தேவேந்தர் ரெட்டி** (பிறப்பு: ஜனவரி 6, 1969) ஒரு இந்திய அரசியல்வாதி ஆவார், அவர் 2014 முதல் 2019 வரை தெலுங்கானா சட்டமன்றத்தின் முதல் துணை சபாநாயகராக இருந்தார்.  இவர் தெலுங்கானா இராட்டிர சமிதியைச் சேர்ந்தவர். ராமாயம்பேட்டை சட்டமன்றத் தொகுதியைச் சேர்ந்த முன்னாள் சட்ட மன்ற உறுப்பினர்.  அவர் மேடக் சட்டமன்றத் தொகுதியில் வென்றார். அவர் தொலைக்காட்சியில் அரசியல் விவாதங்களில் தவறாமல் தோன்றுவார் மற்றும் நல்ல சொற்பொழிவுத் திறன்களுக்காக அறியப்படுகிறார்.

ஆரம்ப கால வாழ்க்கை
------------------

பத்மா தேவேந்தர் ரெட்டி இந்தியாவின் தெலுங்கானாவின் கரீம்நகரில் உள்ள நமபூரில் பிறந்தார். கரீம்நகரின் வாணிநிகேதன் பாடாசாலையில் பள்ளிப் படிப்பை முடித்து, பின்னர் இளங்கலைப்பட்டம் மற்றும் சட்டத்துறையில் இளங்கலைப் பட்டம் ஆகியவற்றைப் பெற்றுள்ளார்..

தொழில்
------

தீவிர அரசியலில் நுழைவதற்கு முன்பு ரங்கா ரெட்டி மாவட்ட நீதிமன்றம் மற்றும் ஆந்திர மாநில உயர் நீதிமன்றத்தில் வழக்கறிஞராகப் பயிற்சி பெற்றார். அவர் தெலங்காணா இயக்கத்தில் தீவிரமாக பங்கேற்றார் மற்றும் 2001 இல் டிஆர்எஸ் உருவான பின்னர் அரசியலில் நுழைந்தார்..

### அரசியல் வாழ்க்கை

ஏப்ரல் 2001 இன் ஆரம்பத்தில் பத்மா தேவேந்தர் ரெட்டி அரசியலில் இணைந்தார். அவர் 2001 உள்ளாட்சி அமைப்பு தேர்தல்களில் மேடக் ஜில்லா பரிஷத்துக்கு ZPTC உறுப்பினராக ராமாயம்பேட்டிலிருந்து தேர்ந்தெடுக்கப்பட்டார் மற்றும் டிஆர்எஸ் கட்சியின் தளத் தலைவராக பணியாற்றினார். டி.ஆர்.எஸ் கட்சி உருவான பிறகு, அந்த நேரத்தில் அவர் 12,000 வாக்குகள் வித்தியாசத்தில் வெற்றி பெற்றார்.

அவர் அதே தொகுதியில் இருந்து 2004-09 வரை சட்டமன்ற உறுப்பினரானார். 2009 பொதுத் தேர்தலில் அவர் தோல்வியடைந்தார்.

அவர் 2009 ல் டிஆர்எஸ் கட்சியில் இருந்து இடைநீக்கம் செய்யப்பட்டு எதிர்ப்பாளராக போட்டியிட்டார். அவர் 2010 இல் மீண்டும் டி.ஆர்.எஸ் இல் சேர்ந்தார்.  நடிகை விஜயசாந்தியை தோற்கடித்து மேடக் சட்டமன்றத் தொகுதியில் இருந்து 2014 பொதுத் தேர்தலில் சட்டமன்ற உறுப்பினராக மீண்டும் வெற்றி பெற்றார்.

### துணை சபாநாயகர்

12 ஜூன் 2014 அன்று, தெலுங்கானா மாநில சட்டமன்றத்தின் துணை சபாநாயகராக பத்மா தேவேந்தர் ரெட்டி ஏகமனதாக தேர்ந்தெடுக்கப்பட்டார், புதிதாக உருவாக்கப்பட்ட தெலுங்கானா மாநிலத்தில் முதல் துணை சபாநாயகரானார்.

குறிப்புகள்
-----------

1. ↑  myneta}}</nowiki>
2. ↑  myneta}}
3. ↑  "First Women deputy speaker in Telangana Legislative Assembly". TelanganaNewsPaper. 2017-01-06.
4. ↑  "TRS cracks whip, three suspended". 4 April 2009 – www.thehindu.com வழியாக.
5. ↑  "Minor clashes, arrests in Hyderabad following Telangana bandh". *India Today*.
6. ↑  "Padma All Set to be Telangana House Dy Speaker".
**ஆல்பிரட் இ மான்** (*Alfred E. Mann*) (1925 – பிப்ரவரி 25, 2016), ஒரு அமெரிக்கத் தொழில் முனைவோர் மற்றும் கொடையாளி ஆவார்.

வாழ்க்கைக் குறிப்பு
-------------------

மான் போர்ட்லண்டில் யூதக் குடும்பத்தில் பிறந்து வளர்ந்தவர். மளிகைக் கடைக்காரரான அவரது தந்தை இங்கிலாந்திலிருந்து புலம் பெயர்ந்தவர். அவரது தாய் பியானோ இசைக்கலைஞரும் பாடகருமான அவரது தாய் போலந்திலிருந்து புலம் பெயர்ந்தவர். 1946 இல் மான் லாஸ் ஏஞ்சலசுக்குப் குடிபெயர்ந்தார்.

மான் பல தொழில்களைத் தொடங்கி வெற்றி பெற்றார். மருத்துவ உபகரணங்கள் தயாரிப்புத் தொழிலில் ஈடுபட்டார். இதய நோயாளிகளுக்கான பேஸ் மேக்கர், சர்க்கரை நோயாளிகளுக்கான சுவாசிக்கக்கூடிய இன்சுலின் மருந்து போன்றவற்றை இவரது மான்கைன்ட் நிறுவனம் கண்டுபிடித்தது. பின்னர், அமெரிக்க விண்வெளி ஆராய்ச்சிக்கு அவசியமான சோலார் பேட்டரிகள் இவரது தயாரிப்புகளுள் ஒன்றாகும். இவர் கொடையாளியாகவும் விளங்கினார்.

இறப்பு
------

பிப்ரவரி 25, 2016 இல் ஆல்பிரட் இ மான் தனது 90-வது வயதில் மரணம் அடைந்தார்.

மேற்கோள்கள்
-----------

1. ↑  "The World's Billionaires: #721 Alfred Mann". *ஃபோர்ப்ஸ்*. March 3, 2010.
2. ↑  Forbes: "The World's Billionaires - Alfred Mann March 2014
3. ↑  Jerusalem Post: "Alfred Mann to double $100 million Technion donation" By GALI WEINREB June 4, 2011
4. ↑  Los Angeles Times: "How I Made It: Alfred Mann, entrepreneur and philanthropist" By Duke Helfand October 09, 2011
5. ↑  இதய நோயாளிகளுக்கு வரப்பிரசாதமான பேஸ் மேக்கரைக் கண்டுபிடித்தவர் மரணம், நாளிதழ்: மாலைமலர்

வெளியிணைப்புகள்
---------------

* Mannkind Corporation
* Alfred E. Mann Foundation
* Alfred E. Mann Institute
**பத்மநாபபுரம் அஞ்சல் கலுங்குமுகத்து அழகேஸ்வரி முத்தாரம்மன் கோயில்** தமிழ்நாட்டில் கன்னியாகுமரி மாவட்டம், பத்மநாபபுரம் அஞ்சல் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கலுங்கு முகத்தம்மன் சன்னதியும், சாஸ்தா, மாடசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் விஷூ முக்கிய திருவிழாவாக நடைபெறுகிறது. கார்த்திகை மாதம் சிறப்பு திருவிழாவாக நடைபெறுகிறது. பங்குனி மாதம் உத்திரம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஆல்பா அலை 
**ஆல்பா அலை** (*Alpha Wave*) என்பது ஒத்தியங்கு மற்றும் ஒத்திசைவு பண்பு கொண்டு எழும் 8-13 ஹெர்ட்ஸ் அதிர்வெண் வரம்பில் மூளை நரம்பு முடிச்சுக்களில் ஏற்படும் நரம்பியல் ஏற்றத்தாழ்வுகள் ஆகும்.

வரலாறு
------

ஆல்பா அலை ஜெர்மன் நாட்டை சேர்ந்த நரம்பியல் வல்லுநர் ஹான்ஸ் பெர்கர் கண்டுபிடித்தார். இவரே பிரபலமான எலக்ட்ரோ எக்ஸ்ரே கொண்டு மூளை அலைகளை பதிவு செய்யும் கருவியை முதன் முதலில் பயன்படுத்தினார். இவர் முதன் முதலில் ஆவணப்படுத்திய அலைகளில் பீட்டா அலைகளும் இருந்தன, ஆனால் அவரது ஆர்வம் ஆல்பா அலைகளை குறித்தே இருந்தது. இவரின் பரிசோதனையின் "ஆல்பா தடை" என்பதை ஒருவர் கண்களை திறக்கும் பொழுது அவரது எண்ண அலைகள் பீட்டாவிற்கும் மூடும் பொழுது ஆல்பாவிற்கும் செல்வதை பார்த்து அதில் அவர் ஆர்வம் கொண்டார். இந்த வேறுபாடே ஆல்பா அலைகளுக்கு "பெர்கர் அலை" என்ற பெயரையும் பெற்றுத்தந்தது.

ரஷ்யாவைச் சேர்ந்த உடற்செயலியல் மருத்துவர் ப்ரவடிச் நேமின்ச்கி (Pravdich-Neminski) இழைக்கல்வனோமானி அல்லது நாடாகால்வணாமீட்டர்(Signal galvanometer) மூலம் ஒரு நாயின் மூளையின் மின்சமிக்கைகளை படம் எடுத்தார். இது ஹான்ஸ் பெர்கருக்கு உந்துதலை தந்தது, அது போன்ற ஒரு சோதனையின் மூலமே அவர் மனித மூளையின் மின்சமிக்கைகள் இருப்பதை உறுதி செய்தார். அவர் முதலில் மண்டையில் சேதம் அடைந்த நோயாளிகளுக்கு ஊக்கம் அளித்து அவர்களின் மூளையில் மின்சமிக்கைகள் இருப்பதையும் அதன் அளவீடுகளையும் பதிவு செய்தார். பின்னர் அவர் மூளைக்கு ஊக்கம் அளிப்பதை தவிர்த்து மூளையின் இயல்பான மின் சுழற்சிகள் தாள அளவினை அளவிட தொடங்கினார். இவ்வளவு ஒளிர்மையுடன் இருந்த பெர்கர் இது போன்ற பல தரவுகளை துல்லியமாக பதிந்திருந்தாலும் அவர் தனது முடிவை ஐந்து வருடங்களுக்கு பிறகே வெளியிட்டார்.

மேற்கோள்கள்
-----------

1. ↑  Berger's invention has been described "as one of the most surprising, remarkable, and momentous developments in the history of clinical neurology." David Millet (2002), "The Origins of EEG" பரணிடப்பட்டது 2020-09-08 at the வந்தவழி இயந்திரம் *International Society for the History of the Neurosciences* (ISHN)
**கா. சுஜந்தன்** ( சுஜோ, சுருதி ) - ஈழத்து எழுத்தாளர், இதழாசிரியர். போர் வலயத்தில் பணியாற்றிய ஊடகவியலாளர்.

கிளிநொச்சி சுகாதார வைத்திய பிரிவினால் வெளியிடப்பட்ட "விழி" மருத்துவ மாத இதழின் நிறுவனரும் ஆசிரியருமாவார் (2000-2008). விழி இதழ் தொண்ணூற்று ஐந்து இதழ்களைப் பிரசுரித்திருந்தது. சுதேச ஒளி காலாண்டு சஞ்சிகையின் ஆசிரியராகவும் பணியாற்றியுள்ளார் (2007-2008). கிளிநொச்சி அறிவியல் நகரில் இயங்கிய சுகாதார கல்லூரியின் "அக ஒளி" வருட சிறப்பு இதழ்களின் (இரு) ஆசிரிய ஆலோசகராகவும், புலிகளின் குரல், ஈழநாதம், தமீழீழ தேசியத் தொலைக்காட்சி ஆகியவற்றின் சுயாதீன செய்தி வழங்குனராகவும் இருந்தார். 

இவரது முதலாவது சிறுகதை "கல்லறைக்குள் தீபம் ஒன்று "உதயன் பத்திரிகையின் சஞ்சீவி வாராந்த வெளியீட்டில் 1987 ஆம் ஆண்டு வெளியாகியிருந்தது.  சிறுகதை, கவிதை, கட்டுரை, ஓவியப் போட்டிகளில் பரிசுகளை பெற்றுள்ளார். இவர் இதழியல் துறையில் பட்டயக்கற்கையை பூர்த்தி செய்திருந்தார்.

1990  களில் கிரிக்கெற் நடுவராகவும் ( யாழ் கிறிக்கெற் நடுவர் சங்கம்), உதைபந்தாட்ட மதியஸ்தராகவும் (யாழ் உதைபந்தாட்ட மதியஸ்தர் சங்கம்), கரப்பந்தாட்ட மதியஸ்தராகவும் ( யாழ் கரப்பந்தாட்ட சங்கம் ), 2000 களில் தேசிய வலைப்பந்தாட்ட  மதியஸ்தராகவும் இருந்தார்.

வெளிவந்த நூல்கள்
----------------

* அந்தநாளை அடைவதற்காய் (கவிதை தொகுதி) -1999
* உறவுகள் (குறுநாவல்)-2000
* அந்த நாள் எந்தநாளோ (பாடல்கள், சிறுகதைகள்)-2001
* கண்ணீர்த்துளிகள் (கவிதைத்தொகுதி)-2007
* சுகவாழ்வு (தாளலயம்)-2009
* சாட்சி -(நீள்கவிதை )- 2010
* பாரம்பரிய விளையாட்டுக்கள் - இணை ஆசிரியர் - 2010
* ஒரு ஈழ அகதியின் மனவெளியிலிருந்து--( நீள்கவிதை ) - 2012
* அகதியின் குழந்தை - (குறுங்கவிதைகள் )-2018
* ஊன்றுகோல் (நாவல்) - 2022
**கா. கைலாசநாதக் குருக்கள்** (K. Kailasanatha Kurukkal **பி:** ஆகத்து 15, 1921 - **இ:** ஆகத்து 8, 2000) இலங்கையைச் சேர்ந்த ஆய்வாளர், பேராசிரியர். 

யாழ். பல்கலைக்கழகத்தில் கா. கைலாசநாதக் குருக்கள்

கல்வி
-----

ஆரம்ப கல்வியை யாழ்ப்பாணம் நல்லூர் மங்கையர்க்கரசி வித்தியாசாலையிலும், இடைநிலைக் கல்வியை யாழ். பரமேசுவராக் கல்லூரியிலும் கற்றார். பின்னர் பேராதனை இலங்கைப் பல்கலைக் கழகத்தில் 1948 ஆம் ஆண்டு சமஸ்கிருதத்தில் முதுமாணி பட்டம் பெற்றார். பின்னர் பூனா பல்கலைக்கழகத்தில் இதிகாச புராணங்களிற் காணப்படும் சைவம் பற்றியும், தென்பாரதத்திலும் இலங்கையிலும் நிகழும் சைவக் கிரியைகள் பற்றியும் ஆய்வு செய்து கலாநிதிப் பட்டம் (முனைவர்) பெற்றார்.  
ஆங்கிலம், தமிழ், இலத்தீன், பாளி, வடமொழி ஆகியவற்றில் புலமை மிக்கவர். செருமன், பிரெஞ்சு மொழிகள் தெரிந்தவர்.

பேராசிரியராக
------------

இவர் கொழும்புப் பல்கலைக்கழகம், பேராதனைப் பல்கலைக்கழகம் ஆகியவற்றில் சமஸ்கிருத விரிவுரையாளராகப் பணியாற்றினார். யாழ்ப்பாணப் பல்கலைக்கழகம் நிறுவப்பட்டபோது இவர் அதன் இந்து பண்பாட்டுத் துறையின் முதலாவது தலைவராக நியமிக்கப் பட்டார். மேலும் கலைத்துறையின் இணைத் தலைவராக சூன் 1976 தொடக்கம் டிசம்பர் 1978 வரை பணியாற்றினார். அத்துடன் யாழ் பல்கலைக் கழகத்துடன் இணைக்கப்பட்ட இராமநாதன் நுண்கலை அகாதமியின் தலைவராகவும் நியமிக்கப் பட்டார்.  

யாழ்ப்பாணம் பல்கலைக்கழகம் இவரை வாழ்நாள் பேராசிரியராக நியமித்தது. யாழ் பல்கலைக் கழகத்தால் அவ்வாறு முதன்முதலாக நியமிக்கப்பட்டவர் இவரே.  

பேராதனைப் பல்கலைக் கழகத்தில் குறிஞ்சிக் குமரன் கோவில் எழுப்பப் பட்டதற்கு இவரே உந்துசக்தியாக விளங்கினார்.

விருதுகள்
---------

* 1982 ஆம் ஆண்டு கொழும்பு கலை இலக்கிய பத்திரிகை நண்பர்கள் இவரின் கலை, இலக்கிய சேவைகளையும் சைவ மதத்திற்கு இவர் ஆற்றிய தொண்டையும் கெளரவித்து மணிவிழா எடுத்தனர்.
* 1993 ஆம் ஆண்டு இலங்கை அரசாங்க இந்து சமய, பண்பாட்டு அலுவல்கள் அமைச்சு *வேதாகம மாமணி* என்ற விருதை வழங்கியது.
* 1998 ஆம் ஆண்டு யாழ்ப்பாணம் பல்கலைக் கழகம் கெளரவ இலக்கிய கலாநிதி (D.Litt.) பட்டம் வழங்கியது.

இவரது நூல்கள்
-------------

* *சம்ஸ்கிருத இலகுபோதம்*
* *வடமொழி இலக்கிய வரலாறு* - இலங்கை சாகித்திய அகாதமி விருது பெற்றது.
* சைவத் திருக்கோயிற் கிரியைநெறி
* *இந்துப் பண்பாடு சில சிந்தனைகள்*

இறப்பு
------

ஆகத்து 8, 2000ல் ஆத்திரேலியா விக்டோரியா மாகாணத்தில் காலமானார்.

மேற்கோள்கள்
-----------

தளத்தில்  
கா. கைலாசநாதக் குருக்கள் எழுதிய
 ***நூல்கள்*** உள்ளன.

1. 1 2 3  K. Kailasanatha Kurukkal
2. 1 2  "Appreciations Prof. K. Kailasanatha Kurukkal". 2016-03-04 அன்று மூலம் பரணிடப்பட்டது. 2014-01-17 அன்று பார்க்கப்பட்டது.
3. ↑  "Arts Faculty". 2013-05-05 அன்று மூலம் பரணிடப்பட்டது. 2014-01-17 அன்று பார்க்கப்பட்டது.
4. 1 2 3  "கைலாசநாதக் குருக்கள்". 2016-04-22 அன்று மூலம் பரணிடப்பட்டது. 2021-10-18 அன்று பார்க்கப்பட்டது.
5. ↑  குருக்கள், கா. கைலாசநாதக் குருக்கள் நூல்கள்
[*தொடர்பிழந்த இணைப்பு*]

வெளி இணைப்புகள்
---------------

* Professor K. Kailasanatha Kurukkal at the வந்தவழி இயந்திரம் (பரணிடப்பட்டது 2015-03-05) (ஆங்கிலம்)
* யூடியூபில் பேராசிரியர் கைலாசநாதக் குருக்கள் நூற்றாண்டு நிறைவு
**ஒசூர் சங்கரநாராயண சுவாமி கோயில்** தமிழ்நாட்டில் கிருஷ்ணகிரி மாவட்டம், ஒசூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் தோற்றம் குறித்த கதை பின்வறுமாறு காசியில் இருந்து ஐந்து லிங்கங்கள் இங்கு கொண்டுவரப்பட்டன. இவை ஜலகண்டேசுவரர் என்ற பெயரில் ஒன்றும், காசி விசுவநாதர் என்ற பெயரில் மற்றொன்றும் ஒசூர் நகரில் பிரதிட்டை செய்யப்பட்டன. பார்வதேசுவரர் என்ற பெயரில் கெலமங்கலத்திலும், கல்கொண்டபள்ளியில் மற்றொன்றுமாக நான்கு லிங்கங்கள் பிரதிட்டை செய்யப்பட்டன. பின்னர் ஐந்தாவது லிங்கமானது சங்கரநாராயணர் என்ற பெயரில் ஒசூரில் பிரதிட்டைச் செய்யப்பட்டது. இந்த லிங்கங்களை பிரதிட்டை செய்த மகான் *சங்கர நாராயணபூதி* என்பவராவார்.

கோயில் அமைப்பு
--------------

இக்கோயில் மகாமண்டபம், அர்த்த மண்டபம், கருவறை ஆகிய கூறுகளைக் கொண்டதாக உள்ளது. கருவறையில் உள்ள சங்கரநாராயணர் குடைபிடித்த நாகத்துடன் சிறிய லிங்க வடிவில் உள்ளார். பார்வதி தேவிக்கு தனி சந்நிதி உள்ளது. கோயில் பரகாரத்தில் விநாயகர், ஆறுமுகர், வீரபத்திரர், கமண்டலேசுவரர், நவக்கிரகம் உபசன்னதிகளும் உள்ளன. மேலும் ஆதிசங்கரருக்கு இங்கு தனியாக சிலையும் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது.

படவரிசை
-------

* சாலையில் இருந்து கோயில் வளாகத்தின் தோற்றம்சாலையில் இருந்து கோயில் வளாகத்தின் தோற்றம்
* கோயில் கருவறையும் லிங்கமும்கோயில் கருவறையும் லிங்கமும்
* கோயிலில் உள்ள ஆஞ்சநேயர் சந்நிதிகோயிலில் உள்ள ஆஞ்சநேயர் சந்நிதி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 71-72.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆல்பர்டோ மொராவியா** (Alberto Moravia நவம்பர் 28, 1907—செப்டம்பர் 26, 1990) என்பவர் இத்தாலிய நாட்டின் புதின ஆசிரியர், எழுத்தாளர், இதழாளர் ஆவார். இவருடைய புதினங்கள் இவர் காலத்துச் சமுதாய பாலியல் நிலை, சமூக அவலங்கள், இருத்தலியம் ஆகியன குறித்து வெளிப்படுத்தின.

இளமைக் காலம்
------------

ஆல்பர்டோ பிஞ்சர்லே என்பது இவரது இயற்பெயர். மொராவியா என்ற தம் பாட்டியின் பெயரை புனைபெயராக இணைத்து வைத்துக் கொண்டார். இவர் சிறுவராய் இருந்தபோது எலும்புருக்கி நோயினால் அவதியுற்று ஐந்து ஆண்டுகள் படுக்கையில் இருந்தார். அதனால் வீட்டில் இருந்துகொண்டே படித்தார். இத்தாலி மட்டுமல்லாமல்  செருமன், பிரெஞ்சு, ஆங்கிலம் ஆகிய மொழிகளைப் பயின்றார்.

எழுத்தாக்கம்
------------

ஆல்பர்டோ மொராவியாவின் எழுத்துப் படைப்புகள் பாசிச எதிர்ப்பைக் கொண்டு இருந்தன. உழைக்கும் தொழிலாளர்களின் வாழ்க்கைச் சிக்கல்களையும் அவர்கள் அடைந்த துன்பங்களையும் சித்தரித்தன. அன்பு இல்லாத காமம்,  சமூகக் கேடுகள் போன்றவற்றை எதிர்த்து இவர் எழுதினார். சில செய்தி இதழ்களில் இலக்கியத் திறனாய்வுக் கட்டுரைகளையும் எழுதினார்.
இவருடைய படைப்புகள் 27 மொழிகளில் ஆக்கம் பெற்று வெளி வந்தன. நியூ ஆர்க்குமெண்ட்ஸ் என்னும் பெயரில் ஓர் இலக்கிய இதழைத் தொடங்கினார். சில வார இதழ்களில் திரைப்படங்கள் பற்றிய திறனாய்வுகளையும் எழுதி வந்தார்.

பரிசுகளும் பட்டமும்
-------------------

1940-50 ஆண்டுகளில் இவர் எழுதிய புதினங்கள் ஒரு பில்லியன் படிகள் அளவுக்கு விற்பனை ஆகின. எம்ப்டி கான்வாஸ் என்ற இவரது புதினம் விராக்கியோ பரிசைப் பெற்றது. இக்கதை  திரைப்படமாகவும் உருவானது. ஐரோப்பிய ஆளுமை என்ற பட்டமும் இவருக்கு வழங்கப்பட்டது. மொராவியா 1959 முதல் 1962 வரை பென் இண்டர்நேசனல் என்னும் பன்னாட்டு எழுத்தாளர்கள் அமைப்பில் தலைவராக இருந்தார்.

சான்றாவணம்
----------

1. ↑
| தமிழ் இலக்கியம் |
| --- |
| சங்க இலக்கிய நூல்கள் |
| அகத்தியம் | தொல்காப்பியம் |
| **பதினெண்மேற்கணக்கு** |
| எட்டுத்தொகை |
| நற்றிணை | குறுந்தொகை |
| ஐங்குறுநூறு | பதிற்றுப்பத்து |
| பரிபாடல் | கலித்தொகை |
| அகநானூறு | புறநானூறு |
| பத்துப்பாட்டு |
| திருமுருகாற்றுப்படை | பொருநராற்றுப்படை |
| சிறுபாணாற்றுப்படை | பெரும்பாணாற்றுப்படை |
| முல்லைப்பாட்டு | மதுரைக்காஞ்சி |
| நெடுநல்வாடை | குறிஞ்சிப்பாட்டு |
| பட்டினப்பாலை | மலைபடுகடாம் |
| **பதினெண்கீழ்க்கணக்கு** |
| நாலடியார் | நான்மணிக்கடிகை |
| இன்னா நாற்பது | இனியவை நாற்பது |
| களவழி நாற்பது | கார் நாற்பது |
| ஐந்திணை ஐம்பது | திணைமொழி ஐம்பது |
| ஐந்திணை எழுபது | திணைமாலை நூற்றைம்பது |
| திருக்குறள் | திரிகடுகம் |
| ஆசாரக்கோவை | பழமொழி நானூறு |
| சிறுபஞ்சமூலம் | முதுமொழிக்காஞ்சி |
| ஏலாதி | கைந்நிலை |
| **சங்கநூல் தரும் செய்திகள்** |
| தமிழ்ச் சங்கம் | **சங்கம் மருவிய காலம்** |
| சங்க காலப் புலவர்கள் | சங்ககால நிலத்திணைகள் |
| சங்க கால ஊர்கள் | சங்க கால மன்னர்கள் |
| சங்க கால நாட்டுமக்கள் | சங்க காலக் கூட்டாளிகள் |
| சங்ககால விளையாட்டுகள் | சங்ககால மலர்கள் |
| * பா
* உ
* தொ
 |

**உகாய்க்குடி கிழார்** சங்ககால நல்லிசைப் புலவர்களுள் ஒருவர் ஆவார். உகாய்க்குடி எனும் ஊரினர் என்று இவர் பெயரின் மூலம் ‌அறியமுடிகிறது. இவர் பாடியப் பாடல் எட்டுத்தொகை நூல்களுள் ஒன்றான குறுந்தொகையில் 63ஆவதாக உள்ளது.

##### ஊர்ப்பெயர் விளக்கம்

உகாய் என்பது ஒரு செடி. இக்காலத்தில் அதனை அம்மாம் பச்சரிசிச் செடி என்பர். அச்செடி மிகுதியாக இருந்த ஊர் உகாய்க்குடி.

##### குறுந்தொகை 63 - பாடல் தரும் செய்தி

இது பாலைத்திணைப் பாடல். பொருள் தேடிவரச் செல்ல நினைத்த ஒருவன் தன் நெஞ்சுக்குச் சொல்கிறான். அதாவது அவனது மற்றொரு நெஞ்சு அவனது காதலியை நினைக்கிறது.

ஒரு நெஞ்சு சொல்கிறது; பொருள் இல்லாதவர்களுக்கு ஈதலும், துய்த்தலும் இல்லை. எனவே பொருள் செய்.

மற்றொரு நெஞ்சு சொல்கிறது; செய்யும் பொருளால் அம்மா அரிவையை வாங்கமுடியுமா?

எந்த நினைவு என்னை உய்விக்கும்?

அம்மா அரிவை = அழகிய மாமைநிறம் கொண்ட அரிவை  

மாமைநிறம் = மாந்தளிர் நிறம்.

##### பாடல் மூலம்

ஈதலும் துய்த்தலும் இல்லோர்க்கு இல் எனச்  

செய்வினை கைம்மிக எண்ணுதி அவ்வினைக்கு  

அம்மா அரிவையும் வருமோ  

எம்மை உய்த்தியோ உரைத்திசின் நெஞ்சே!
**ஒசூர் வட்டம்** , தமிழ்நாட்டின் கிருஷ்ணகிரி மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக ஒசூர் மாநகராட்சி உள்ளது. இந்த வட்டத்தின் கீழ் 92 வருவாய் கிராமங்கள் உள்ளன.

ஒசூர் வட்டத்தின் சூளகிரி ஊராட்சி ஒன்றியபகுதிகளைக் கொண்டு சூளகிரி வட்டம் நிறுவப்பட்டது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 539,663 ஆகும். அதில் 277,136 ஆண்களும், 262,527 பெண்களும் உள்ளனர். 129,512 குடும்பங்கள் கொண்ட இவ்வட்ட மக்கள்தொகையில் 57.5% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 75.74% மற்றும்பாலின விகிதம் 1,000 ஆண்களுக்கு, 947 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 66010 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 951 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 74,473 மற்றும் 3,098 ஆகவுள்ளனர். மக்கள்தொகையில் இந்துக்கள் 91.16%, இசுலாமியர்கள் 5.98%, கிறித்தவர்கள் 2.6% மற்றும் பிறர் 0.26% ஆகவுள்ளனர்.

மேற்கோள்கள்
-----------

1. ↑  Krishnagiri District Revenue Administraion
2. ↑  ஒசூர் வட்டத்தின் மக்கள்தொகை பரம்பல்

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
**அறிஞர் அண்ணா கல்லூரி** (Arignar Anna College) என்பது தமிழ்நாட்டின், கன்னியாகுமரி மாவட்டம், ஆரல்வாய்மொழியில் உள்ள ஒரு கலை அறிவியல் கல்லூரியாகும். இக்கல்லூரி சுய நிதியுதவி படிப்புகளை வழங்குகிறது. ஆரல்வாய்மொழி பகுதிக்குட்பட்ட கிராமப்புற மாணவர்களின் வசதிக்காக இக்கல்லூரியானது 1970 ஆம் ஆண்டு முதல் இயங்கி வருகிறது. இக்கல்லூரியில் இளங்கலை, முதுகலை மற்றும் பட்டயப்படிப்புகள் வழங்கப்படுகின்றன. இருபாலரும் படிக்கும் இக்கல்லூரியானது, திருநெல்வேலி மனோன்மணியம் சுந்தரனார் பல்கலைக்கழகத்துடன் இணைவு பெற்றது.

அங்கீகாரம்
----------

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.

துறைகள்
-------

### அறிவியல்

* இயற்பியல்
* வேதியல்
* தாவரவியல்
* கணிதம்
* விலங்கியல்
* கணினி பயன்பாடு

### கலை மற்றும் வணிகவியல்

* தமிழ்
* ஆங்கிலம்
* பொருளியல்
* வணிகவியல்

மேற்கோள்கள்
-----------

1. ↑  "Affiliated College of Manonmaniam Sundaranar University". 2017-09-20 அன்று மூலம் பரணிடப்பட்டது. 2017-09-18 அன்று பார்க்கப்பட்டது.

வெளி இணைப்புகள்
---------------

* AAC-Arignar Anna College Aralvaimozhi
**ஒசே புரட்டாசியோ ரிசால்** (*José P. Rizal*, ஜூன் 19, 1861 - டிசம்பர் 30, 1896) என்பவர் பிலிப்பைன்சின் ஒரு தேசியவாதியும் எழுத்தாளரும் ஆவார். ஸ்பானிய குடியேற்ற ஆட்சிக் காலத்தில் பிலிப்பைன்சில் சீர்திருத்தங்களுக்காகக் குரல் கொடுத்தவர். ரிசால் 1896 ஆம் ஆண்டில் மரணதண்டனைக்கு உட்படுத்தப்பட்ட பின்னர் இவர் பிலிப்பைன்சின் விடுதலை வீரராகக் கணிக்கப்பட்டு இவர் இறந்த நாளை *ரிசால் நாள்* என்ற பெயரில் விடுதலை நாளாக பிலிப்பைன்சில் நினைவுகூரப்பட்டு வருகிறது.

பிலிப்பைன்சின் லகூனா மாகாணத்தில் கலாம்பா என்ற இடத்தில் பிறந்தவர் ரிசால். ரிசால் மணிலா பல்கலைக்கழகத்தில் பட்டப்படிப்பை முடித்தபின்னர் மருத்துவத் துறையில் பயில சாந்தோ தொமஸ் பல்கலைக்கழகத்தில் சேர்ந்தார். அதன் பின்னர் மாட்ரிட் பல்கலைக்கழகத்திலும், பின்னர் பாரிஸ் பல்கலைக்கழகத்திலும் மருத்துவத்தில் பின்பட்டப்படிப்பை மேற்கொண்டார். ஐரோப்பிய, மற்றும் ஜப்பானிய, அரபு, சமஸ்கிருதம் உட்பட 10 மொழிகளில் இவர் புலமை பெற்றிருந்தார்.. இரண்டு புதின நாவல்களையும் எழுதினார்.

பகும்பாயான் நகரில் ரிசாலின் மரணதண்டனை நிறைவேற்றப்படுகிறது
பிலிப்பைன்ஸ் முன்னணி என்ற பெயரில் ஒரு அமைப்பை ஆரம்பித்து அரசியலிலும் இவர் ஈடுபட்டார். இவ்வரசியல் இயக்கமே பின்னர் ஸ்பானியர்களுக்கு எதிராக ஆயுதக் கிளர்ச்சியில் ஈடுபட்ட கட்டிபுனான் என்ற பெயரில் ஆரம்பிக்கப்பட்ட விடுதலை இயக்கம் தோற்றுவிக்கக் காரணமாயிருந்தது. தீவிரவாதிகளுடன் தொடர்புகளை கொண்டிருந்ததாகக் குற்றம் சாட்டப்பட்டு 1896 ஆம் ஆண்டில் கியூபா செல்லும் வழியில் பார்சிலோனா நகரில் வைத்துக் கைது செய்யப்பட்டு மணிலாவுக்குத் திருப்பி அனுப்பப்பட்டார். அங்கு நீதிமன்ற விசாரணைக்குட்படுத்தப்பட்டு மரணதண்டனை விதிக்கப்பட்டார். 1896 ஆம் ஆண்டு டிசம்பர் 30 ஆம் நாள் சுட்டுக் கொல்லப்பட்டார்.

மேற்கோள்கள்
-----------

1. ↑  Craig, Austin; Robertson, James Alexander (1 June 2004). "Lineage, Life and Labors of José Rizal, Philippine Patriot" – Project Gutenberg வழியாக.
2. ↑  Frank Laubach, *Rizal: Man and Martyr* (Manila: Community Publishers, 1936)
3. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***ஒசே ரிசால்***   
என்பதின் ஊடகங்கள் உள்ளன. 

* Statue of Jose Rizal in Texas பரணிடப்பட்டது 2012-07-07 at the வந்தவழி இயந்திரம்
* More photos and information on José Rizal Park, Dapitan City

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* சிலி
* Spain
* France
* BnF data
* Catalonia
* ஜெர்மனி
* Israel
* Belgium
* United States
* Sweden
* Latvia
* யப்பான்
* செக் குடியரசு
* ஆத்திரேலியா
* கொரியா
* குரோவாசியா
* நெதர்லாந்து
* போலந்து
* போர்த்துகல்
* Vatican

 |
| கல்விசார் | 
* CiNii

 |
| மக்கள் | 
* Deutsche Biographie
* Trove

 |
| மற்றவை | 
* Europeana
* SNAC
	+ 2
* IdRef

 |
**சோடியம் கால்சியம் எடிடேட்டு** (*Sodium calcium edetate*) C10H12CaN2Na2O8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எடிடேட்டு கால்சியம் டைசோடியம் என்ற பெயராலும் இச்சேர்மம் அழைக்கப்படுகிறது. உடலில் ஈயம் ஏற்படுத்தும் நஞ்சு விளைவுகளுக்கு எதிரான சிகிச்சையில் மருந்தாக இது பயன்படுத்தப்படுகிறது. நீண்டகால ஈய நஞ்சு, குறுகியகால ஈய நஞ்சு என்பன இப்பாதிப்பின் இரு வகைகளாகும். ஈய பாதிப்பு மூளை நோய்க்கு டைமெர்கேப்ராலுடன் இதைச் சேர்த்து பயன்படுத்துகிறார்கள். டைமெர்கேப்டோ சக்சினிக் அமிலத்திற்கு ஒரு மாற்று மருந்தாகவும் இதைக் கருதுகிறார்கள். டெட்ராமெத்திலீய நஞ்சுக்கெதிராக இது பயனுள்ளதாக இருக்குமென தோன்றவில்லை. சோடியம் கால்சியம் எடிடேட்டு இரத்தநாளம் வழியாக அல்லது தசை வழியாக மெல்ல ஊசி மூலம் உடலுக்குள் செலுத்தப்படுகிறது .

ஊசிபோடும் இடத்தில் வலியுண்டாவது இதனால் ஏற்படும் ஒரு பொதுவான பக்க விளைவாகும். சிறுநீரக பாதிப்புகள், வயிற்றுப் போக்கு, காய்ச்சல், தசைகளில் வலி, குறை இரத்த அழுத்தம் போன்ற பக்க விளைவுகளும் ஏற்படலாம். மகப்பேறு காலத்தில் இதைப் பயன்படுத்தி அடையும் நன்மைகள் அதிகமென்றாலும் அந்நடவடிக்கை ஓர் ஆபத்து கலந்த துணிச்சலான நடவடிக்கையாகும். இடுக்கி இணைப்பு முகவர் என்ற குடும்பத்தில் சோடியம் கால்சியம் எடிடேட்டு மருந்து சேர்க்கப்படுகிறது. இரண்டு சோடியம் அணுக்களும் ஒரு கால்சியம் அணுவும் பெற்றுள்ள எடிடேட்டு உப்பு என்று சோடியம் கால்சியம் எடிடேட்டு விவரிக்கப்படுகிறது. சிறுநீரில் உடலைவிட்டு வெளியேறும் கன உலோகங்களை பிணைக்க இம்மருந்து பயன்படுகிறது .

வரலாறு
------

சோடியம் கால்சியம் எடிடேட்டு மருந்து 1953 ஆம் ஆண்டு அமெரிக்காவில் மருத்துவப் பயன்பாட்டுக்கு வந்தது. அத்தியாவசியமான மருந்துகளின் பட்டியலில் உலக சுகாதார நிறுவனம் இம்மருந்தைப் பட்டியலிட்டுள்ளது. பாதுகாப்பான மற்றும் உடலுக்கு மிகவும் தேவையான மருந்து என்றும் அந்நிறுவனம் இதை விவரிக்கிறது. அமெரிக்காவில் ஒரு முறை இம்மருந்து சிகிச்சை மேகொள்ளப்பட்டால் 50 முதல் 100 அமெரிக்க டாலர் செலவாகிறது என 2015 ஆம் ஆண்டு மதிப்பீடு தெரிவிக்கிறது. வேறுபட்ட முறைகளில் தயாரிக்கப்படும் எடிடேட்டு டைசோடியம் ஒரே மாதிரியான விளைவுகளை கொண்டிருக்கவில்லை .

புளூட்டோனிய நஞ்சுக்கு எதிரான சிகிச்சையிலும் இதைப் பயன்படுத்தலாம்

மேற்கோள்கள்
-----------

1. 1 2 3   *WHO Model Formulary 2008*. World Health Organization. 2009. பக். X. பன்னாட்டுத் தரப்புத்தக எண்:9789241547659. Archived from the original on 13 December 2016.. பார்த்த நாள்: 8 January 2017.
2. 1 2 3 4 5 6 7 8 9 10  "Edetate Calcium Disodium". The American Society of Health-System Pharmacists. 16 January 2017 அன்று மூலம் பரணிடப்பட்டது. 8 January 2017 அன்று பார்க்கப்பட்டது.
3. ↑  Kasture, Dr A. V. (2008) (in en). *Pharmaceutical Chemistry - I*. Pragati Books Pvt. Ltd.. பக். 16.11. பன்னாட்டுத் தரப்புத்தக எண்:9788185790121. Archived from the original on 2017-01-16. .
4. ↑  "WHO Model List of Essential Medicines (19th List)" (PDF). *World Health Organization*. April 2015. 13 December 2016 அன்று மூலம் (PDF) பரணிடப்பட்டது. 8 December 2016 அன்று பார்க்கப்பட்டது.
5. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. பக். 471. பன்னாட்டுத் தரப்புத்தக எண்:9781284057560.
6. ↑  Flanagan, Robert; Jones, Alison; Maynard, Robert L. (2003) (in en). *Antidotes: Principles and Clinical Applications*. CRC Press. பக். 47. பன்னாட்டுத் தரப்புத்தக எண்:9780203485071. Archived from the original on 2017-01-16. .
**ஆல்பிரட் ஐன்ஹார்ன்** (*Alfred Einhorn*) (27 பிப்ரவரி 1856 - 21 மார்ச் 1917) ஒரு செருமானிய வேதியியலாளர் ஆவார். இவர் புரோகைன் என்பதை முதல் முறையாக தொகுப்பு முறையில் தயாரித்து 1905 ஆம் ஆண்டில் அவர் நோவோகைன் என்ற பெயரில் காப்புரிமை பெற்றார்.  அதுவரை முதன்மை மயக்க மருந்தாக கோக்கைன் பயன்பாட்டில் இருந்தது, இருப்பினும் அதன் விரும்பத்தகாத பக்க விளைவுகள் ( நச்சுத்தன்மை மற்றும் அடிமையாதல் உட்பட) விஞ்ஞானிகளை புதிய மயக்க மருந்துகளைத் தேட வழிவகுத்தது. நோவோகெயின் ஒப்பீட்டளவில் பாதுகாப்பானது மற்றும் பயனுள்ளது என்று கண்டறியப்பட்டது. இருப்பினும், இம்மருந்தின் மயக்க விளைவு கோகோயினை விட பலவீனமாக இருந்தது மற்றும் சில நோயாளிகளுக்கு அதிக ஒவ்வாமை இருப்பதாக நிரூபிக்கப்பட்டது. இந்த காலகட்டத்தில் உருவாக்கப்பட்ட மற்ற மயக்க மருந்துகள் எதுவும் மிகவும் பயனுள்ளதாக நிரூபிக்கப்படவில்லையாதலால் நோவோகெயின் விரைவில் நிலையான வலியிடத்திற்கான மயக்க மருந்தாக மாறியது. அதன் பயன்பாடு பெரும்பாலும் லிடோகைன் மூலம் மாற்றப்பட்டாலும், அது இன்றும் பெரும்பாலும் பல் மருத்துவத்தில் பயன்பாட்டில் உள்ளது.

வாழ்க்கை
--------

ஐன்ஹார்ன் ஆம்பர்க்கில் பிறந்தார். மேலும், இவரது பெற்றோரின் மரணம் காரணமாக இவரது கல்வி உறவினர்களுடன் லீப்ஜிக்கில் நடந்தது. இவர் லீப்சிக் பல்கலைக்கழகத்தில் வேதியியல் பயின்றார். பின்னர், டூபிங்கன் பல்கலைக்கழகத்தில் 1878 ஆம் ஆண்டில் கீட்டோன்களில் அவர் செய்த பணிக்காக தனது முனைவர் பட்டத்தைப் பெற்றார். இவர் 1882 ஆம் ஆண்டில் முனிச் பல்கலைக்கழகத்தில் அடால்ஃப் வான் பேயரின் குழுவில் சேர்ந்தார், டார்ம்ஸ்டாட் பல்கலைக்கழகம் மற்றும் ஆச்சென் பல்கலைக்கழகத்திற்கு இரண்டு முறை வெளியேறினார். ஆனால், 1891 ஆம் ஆண்டில் நிரந்தரமாக முனிச்சிற்கு திரும்பினார். இவர் 1917 ஆம் ஆண்டில் இறக்கும் வரை முனிச் பல்கலைக்கழகத்தில் பேராசிரியராக இருந்தார்.

மேற்கோள்கள்
-----------

1. ↑  Bishop, Paul. (2017). *Ludwig Klages and the Philosophy of Life: A Vitalist Toolkit*. Routledge. பக். 3. பன்னாட்டுத் தரப்புத்தக எண்:9781138697157.
2. ↑  Cooper, Dale (2012). *The Licensing of German Drug Patents Confiscated During World War I: Federal and Private Efforts to Maintain Control, Promote Production, and Protect Public Health*. பக். 3–32.. பார்த்த நாள்: 12 September 2021.
**Gengavaram Fort (துருவன் கோட்டை)**
இந்தியாவில் தமிழ்நாடு மாநிலத்தில் விழுப்புரம் மாவட்டத்தில், செஞ்சி அருகில் கெங்கவரம் எனும் ஊரில் உள்ளது. விழுப்புரம் மாவட்டத்தில் செஞ்சிக் கோட்டை மற்றும் தியாகதுர்கம் மட்டுமே நாம் அறிந்துள்ள கோட்டையாக உள்ளன. மலையின் மீது யாரும் எளிதில் சென்று வரமுடியாத காட்டுப்பகுதியில் வலிமையான கெங்கவரம் கோட்டை உள்ளது. இங்குள்ள பழமையும், வரலாறும் இதுவரை சரியாக வெளிவரவில்லை.

ஆட்சி செய்தவர்கள்
-----------------

துருவன் கோட்டையின் கட்டமைப்பை கொண்டு பார்த்தால் முதலில் சோழர்கள் கீழ் இருந்த காடவராயர் மன்னனின் கோப்பெருஞ்சிங்கன் நான்கு கல்வெட்டுக்கள் கிடைத்தன. கோட்டையின் அமைப்பிலிருந்து விஜயநகரப் பேரரசின் செஞ்சி நாயக்க மன்னர்களால் கட்டப்பட்டது என்பதை உறுதி செய்யலாம். பின்னர் மராத்தியர்களின் கீழ்வந்து ஆங்கிலேயர் ஆட்சியில் இடிக்கப்பட்டது என்று தெரியவருகிறது. இக்கோட்டையின் பாதுகாப்பிற்கு மலையில் சில பதுங்கு குழிகள், கட்டடங்கள் கண்டிருக்கிறனர். மேலும் மொக்கை ஓடை அருவி அருகில் மழையளவுமானி இருந்ததற்கான கட்டிட அமைப்பு உள்ளது.

கல்வெட்டு
---------

**இவ்வேரி அவனி ஆளப்பிறந்தான் ஏரி**
இந்த கோட்டையில் உள்ள ஒரு கல்வெட்டில் **இவ்வேரி அவனி ஆளப்பிறந்தான் ஏரி** என்ற சோழர்கால கல்வெட்டு ஒன்று கிடைத்துள்ளது, அந்தக் கல்வெட்டு கூறுவது என்னவென்றால் இந்த ஏரியை அவனி ஆளப்பிறந்தான் (கோப்பெருஞ்சிங்கனுடைய ஒரு பட்டப் பெயராகும்) என்ற காடவராயன் கோப்பெருஞ்சிங்கன் வெட்டி கொடுத்தார். இக்கோட்டையில் குளத்தை உருவாக்கி இதில் சுவர்கள் அமைத்து சுனைகளையும் வெட்டி தந்தார் என்பதை சில கல்வெட்டுக்களும் பகருகின்றன.

கோட்டையின் அமைப்பு
------------------

இயற்கையாகவே சுனை போன்ற அமைப்பு குளம் போன்ற அமைப்பு உருவாகி உள்ளது. மலைகளின்மீது கண்காணிப்பதற்கு கோட்டைகளை கட்டி உள்ளனர். கெங்கவரம் மலைக்கோட்டை செஞ்சி கோட்டையை விட மிக உயரமாகவும் மிகவும் பழமையான கோட்டை என்று இதிலிருந்து தெரிகிறது. பலம் பொருந்திய மதில்கள், எளிதில் தாக்குதல் நடத்த முடியாத இயற்கை அறன்களோடு காட்டின் நடுவில் இந்த கோட்டை உள்ளது.
மிகவும் பாதுகாப்பான கோட்டை என்பதால் கோட்டை மட்டுமின்றி சிறிய அளவில் நிர்வாகமும், விலை உயர்ந்த பொருட்களை பாதுகாக்க நிலவறைகளையும் ஏற்படுத்தி உள்ளனர்.

தடயங்கள்
--------

சோழர்கள் இருந்ததற்கான தடயம் இங்கு உள்ளது. ஆதாரமாக இங்கு சோழர் கால மேற்கூரை ஓடுகள் கிடைத்துள்ளன. அதுமட்டுமில்லாமல் இரும்பில் பொருட்கள் செய்ய இரும்பு தாதுக்களை பயன்படுத்தினார்கள் என்று அங்கு கிடைத்த இரும்புத்தாதுகளை வைத்து உறுதிப்படுத்தலாம். மற்றும் இரும்பு ஆயுதங்களைத் தீட்ட, தீட்டுப் பாறைகள் இங்கு ஒரு சில இடங்களில் காணப்படுகின்றன, இங்கு ஏராளமான கட்டடங்கள் இருந்து இடிந்து மண் மேடாகிய தடயங்கள் உள்ளன.
சிறிய கோவில்கள், வற்றாத சுனைகள் இவற்றுடன் சோழர் காலத்தைச் சேர்ந்த பாறையில் வடித்த சிவலிங்கம், விஜயநகரப் பேரரசுக் கால பெருமாள், ஆஞ்சநேயர் சிலைகள் உள்ளன. கெங்கவரம் ஐயனாரப்பன் கோவிலில் விஜயநகர பேரரசின் நாயக்க மன்னர்கள் கால நடுகல் ஒன்றும் உள்ளது.

கட்டடங்கள்
----------

சிறிய அளவிலான தானிய களஞ்சியமும், இதன் அடியில் எனிதில் கண்டுபிடிக்க முடியாத மிக நேர்த்தியாக வடிவமைக்கப்பட்ட‌ இரண்டு இரகசிய பாதுகாப்பு அறைகளை கட்டி உள்ளனர்.

துருவன் கோட்டை பாறை ஓவியங்கள்
-----------------------------

கோட்டையின் கீழ் பகுதியில், கோட்டை கட்டுவதற்கு முன்பாகவே பழங்குடியினர் வாழ்ந்து வந்துள்ளதற்கான தடயங்கள் உள்ளன. இங்குள்ள குகைகளில் கோட்டு உருவங்களும், செங்கோட்டு உருவங்களும் பாறையில் வரை யப்பட்டுள்ளன. இவை இரண்டாயிரம் ஆண்டுகளுக்கு முற்பட்டது.

மேற்கோள்கள்
-----------

*
**கே. அப்பாவு பிள்ளை பேருந்து நிலையம்** என்பது ஒசூரில் உள்ள பேருந்து நிலையமாகும். இது தேசிய நெடுஞ்சாலை 7  இல் அமைந்துள்ளது.

வரலாறு
------

ஒசூர் பேரூராட்சியாக இருந்த காலத்தில் 1980களின் துவக்கத்தில் இந்த இடத்தில் பேருந்து நிலையம் கட்டப்பட்டு, ஒசூர் முன்னாள் சட்டமன்ற உறுப்பினரும், பேரூராட்சித் தலைவரான கே. அப்பாவு பிள்ளை அவர்களின் பெயர் வைக்கப்பட்டது. பேருந்து நிலையம் அமைந்துள்ள சாலை நான்கு வழி சாலையானதாலும் பேருந்து நிலையம் காலவாட்டத்தில் சேதமான காரணத்தால் இதே இடத்தில் புதியதாக பேருந்து நிலையத்தை 6. 80 கோடி செலவில் அமைக்க திட்டமிடப்பட்டு 2007 ஆகத்து 31 அன்று அடிக்கல் நாட்டப்பட்டு, 10.5 கோடி செலவில் பணிகள் முடிக்கப்பட்டு 2010 சூலை 18 அன்று மு. க. ஸ்டாலினால் திறக்கப்பட்டது. இந்த பேருந்து நிலையத்துக்கும் அப்பாவு பிள்ளை பெயரே வைக்கப்பட்டது. புதிய பேருந்து நிலையம் 53 பேருந்து விரிகுடாக்களுடன் கூடிய நவீன வசதிகளுடன் அமைந்துள்ளது இதில் தரை தளத்தில் 48 கடைகள் மற்றும் முதல் தளத்தில் 28 கடைகளுடன் கட்டப்பட்ட வணிக வளாகத்துக்கு பேரறிஞர் அண்ணா வணிக வளாகம் என்று பெயர் சூட்டப்பட்டது.

கண்ணோட்டம்
----------

மாநிலத்தின் எல்லைப் பகுதியில் அமைந்துள்ள ஒசூருக்கு இப்பேருந்து நிலையம் ஒரு முக்கியமான போக்குவரத்து புள்ளியாக உள்ளது. இது ஒசூர் நகராட்சியால் நிர்வகிக்கப்படுகிறது. இங்கிருந்து தினந்தோறும் 2,000 பேருந்துகள் இயக்கபடுகின்றன. தமிழகம், கர்நாடகம், ஆந்திரம் ஆகிய மூன்று மாநில அரசு மற்றும் தனியார் பேருந்துகள் என வந்து செல்கின்றன.

சேவைகள்
-------

சுற்றுப்புறங்களுக்கு செல்லும் உள்ளூர் பேருந்துகள் மற்றும் வெளியூர் பேருந்துகள் குறிப்பிட்ட கால இடைவேளையில் இங்கிருந்து இயக்கப்படுகின்றன. குறிப்பாக பெங்களூருக்கு அதிகப்படியான பேருந்துகள் இயக்கப்படுகின்றன, பெங்களூர் பேருந்துகள் வந்து செல்ல பேருந்தின் முன்பகுதியில் தனியாக அரைவட்டமாக தனிப்பகுதி உள்ளது.. தமிழ்நாடு அரசு விரைவுப் போக்குவரத்துக் கழகம், கர்நாடக, கேரள, ஆந்திர அரசு போக்குவரத்துக் கழக பேருந்துகளும், தனியார் பேருந்துகளும் இயக்கப்படுகின்றன.

மேலும் காண்க
------------

* தமிழ்நாட்டில் போக்குவரத்து

சான்றுகள்
---------

1. ↑  "ஒசூர் பேருந்து நிலையத்தில் குடிநீர்த் தட்டுப்பாடு".. 12 சனவரி 2017 அன்று பார்க்கப்பட்டது. External link in `|publisher=` (உதவி)
பீட்டர் லுகர் (*Peter Luger*)(ஜனவரி 22 1866-ஜனவரி 21 1941) ஒரு ஜெர்மன் சமையல்காரர் மற்றும் உணவக நிறுவனர் ஆவார். இவர் 1877-இல் பீட்டர் லுகர் ஹவுஸை நிறுவினார்.

ஆரம்ப கால வாழ்க்கை
------------------

பீட்டர் லுகர் ஜெர்மனி பவேரியாவில் பிறந்தார். இவர் தமது பதிமூன்று வயதில் அமெரிக்காவில் குடியேறினார். பின் இவர் புரூக்ளின்-இல் வாழ்ந்தார்.

உணவகத்தொழில்
------------

1887-ஆம் ஆண்டில் வில்லியம்ஸ்பர்க் புரூக்ளின்-இல் பீட்டர் தன்னுடைய மருமகனான கார்லுடன் இணைந்து கார்ல் லுகர்ஸ் கபே, பில்லியர்ட்ஸ் மற்றும் பவுலிங் ஆலி என்று நிறுவனங்களைத் திறந்தார். பின்பு அக்கட்டிடத்தை மாற்றியமைத்து பீட்டர் லுகர் ஸ்டீக் ஹவுஸ் என்று பெயர் மாற்றினார். ஒவ்வொரு மாலையும் தம் உணவத்தைக் கண்காணிக்கும் நடத்தையின் காரணமாக அறியப்பட்டார். இவர் தனது உணவகத்திலே சுருக்கங்களற்ற சூழ்நிலையை உருவாக்கினார்.
ஆயினும் சில வட்டாரங்கள் மாறுபட்ட கருத்துகளை உணர்த்துகின்றன. பீட்டர் தன் தந்தையின் மரணத்தின் பின் மரபுரிமையாகத் தொழிலைப் பெற்றார்.

மறைவு
-----

லுகர் 1941 ஜனவரி 21-இல் மறைந்தார். இவர் இறப்பின்போது இவர்தம் சொத்துமதிப்பு இருநூற்று நாற்பத்தோரு டாலர்களும் மற்றும் எண்ணூற்றாறு எஸ்டேட்டுகளும் ஆகும். உணவகத்தின் உரிமையானது அவரது மகன் ஃபிரடெரிக் லுகருக்கு வழங்கப்பட்டது. ஃபிரடெரிக்-ஆல் தம் தந்தையளவிற்கு உணவகத்தின் தரத்தினைப் பராமரிக்க இயலவில்லை. தம் தோல்வியுற்ற வணிகத்தைத் தம் நீண்டகால வாடிக்கையாளரான சோல் ஃபோர்மனுக்கு விற்றார். அவர் உணவகத்தின் தரத்தினை மீட்டெடுத்தார்.

மேற்கோள்கள்
-----------

1. 1 2  Peter Ross (1899). *A Standard History of Freemasonry in the State of New York: Including Lodge, Chapter, Council, Commandery and Scottish Rite Bodies*. Lewis Publishing Company. பக். 323–. .
2. ↑  Witchel, Alex (28 April 2004). "After 40 Years, A Waiter Is the Boss". *nytimes.com*. 2017-04-20 அன்று பார்க்கப்பட்டது.
3. ↑  Stephen C. Duer; Allan B. Smith (2010). *Cypress Hills Cemetery*. Arcadia Publishing. பக். 77–. பன்னாட்டுத் தரப்புத்தக எண்:978-0-7385-7343-4. .
4. ↑  *Brooklyn by Name: How the Neighborhoods, Streets, Parks, Bridges and More Got Their Names* by Leonard Benardo and Jennifer Weiss. NYU Press: 2006. ISBN 0-8147-9946-9 pgs 27 – 28
5. ↑  "Peter Luger's Steak House". *historic Greenpoint*. 6 September 2020 அன்று பார்க்கப்பட்டது.
6. ↑  "Peter Luger Left $241,806 Estate" (PDF). *fultonhistory.com*. 1941-01-22. 2017-04-20 அன்று பார்க்கப்பட்டது.
7. ↑  Kathleen Squires (2013-12-13). "The Next Generation: Peter Luger Steakhouse". *zagat.com*. 2017-04-21 அன்று மூலம் பரணிடப்பட்டது. 2017-04-20 அன்று பார்க்கப்பட்டது.
**பிசுமத்தினைட்டு** *(Bismuthinite)* என்பது Bi2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிசுமத்தின் முக்கியத் தாதுவான இக்கனிமத்தில் பிசுமத் சல்பைடாக பிசுமத் காணப்படுகிறது. எஃகு சாம்பல் நிறத்திலும் அரை வெண்மை நிறத்திலும் உலோகப்பளபளப்பில் பிசுமத்தினைட்டு படிகங்கள் காணப்படுகின்றன. விரல் நகத்தால் கீறப்படும் அளவுக்கு மென்மையும் அடர்த்தியும் கொண்டதாக பிசுமத்தினைட்டு கனிமம் உள்ளது. 
ஈயம், தாமிரம், பிசுமத் கனிமம் அய்கினைட்டு ((PbCuBiS3)) ஆகியவற்றுடன் சேர்ந்து பிசுமத்தினைட்டு ஒரு தொடர் வரிசை கனிமங்களை உருவாக்குகிறது.

போரான் சிலிக்கேட்டு கனிமமான டூர்மலைனுடன் கூடிய நீர்வெப்ப விளிம்புகள், தாமிரத்தை கொண்டுள்ள கிரானைட்டு நிலப்பகுதிகள், சில உயர் வெப்ப தங்கம் கொண்ட நிலப்பரப்புகள், சமீபத்திய எரிமலை வெளியிடும் ஆவிப்படிவுகள் போன்ற இடங்களில் பிசுமத்தினைட்டு காணப்படுகிறது. அய்கினைட்டு, ஆர்சனோபைரைட்டு, சிடானைட்டு, கலீனா, பைரைட்டு, சால்கோபைரைட்டு, டூர்மலைன், உல்பிரமைட்டு, கேசிட்டரைட்டு, குவார்ட்சு, தாயக பிசுமத் போன்ற கனிமங்களுடன் சேர்ந்து பிசுமத்தினைட்டு கிடைக்கிறது. 

பொலிவியாவில் கிடைத்த பிசுமத்தினைட்டு படிகக் குழு (அளவு: 2.9 x 1.9 x 1.5 செ.மீ)
பொலிவியா நாட்டில் முதன்முதலாக 1832 ஆம் ஆண்டு போட்டோசி சுரங்கத்தில் பிசுமத்தினைட்டு கண்டறியப்பட்டது.

மேற்கோள்கள்
-----------

1. 1 2   Mineral Handbook
2. 1 2   Webmineral Site
3. 1 2   Mindat mineral data
**வடிதட்டு** அல்லது சிப்பில் அல்லது சிப்பில்தட்டு எனப்படுவது சோற்றுப்பானையில் இருந்து மீதமுள்ள கஞ்சியை வடிக்கப் பயன்படும் துளைகள் கொண்ட ஒரு வகைத் தட்டு. 

பயன்பாட்டில் வடிதட்டுபயன்பாட்டில் வடிதட்டுவடிதட்டு உச்சரிப்பு
வடிதட்டு திருப்பி வைக்கப்பட்ட நிலையில்

வடிவம்
------

தட்டின் நடுவில் சற்று குழிவாகவும், கஞ்சியை வடிக்க தட்டின் பாதிப் பரப்பில் மட்டும் துளைகளையும் கொண்டிருக்கும்.

பொருள்
------

இது பெரும்பாலும் உலோகத்தால் (அலுமினியம், துருவேறாத எஃகு) செய்யப்பட்டிருக்கும். எனினும் தமிழ் நாட்டில் சில இடங்களில் மண்ணாலான வடிதட்டும் பயன்படுத்தப்படுகிறது.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2021-07-29 அன்று மூலம் பரணிடப்பட்டது. 2021-07-29 அன்று பார்க்கப்பட்டது.
4. ↑  க்ரியாவின் தற்காலத் தமிழ் அகராதி (தமிழ்-தமிழ்-ஆங்கிலம். *Cre-A: Dictionary of Contemporary Tamil (Tamil-Tamil-English). Third Edition, October 2020. Chennai-41. ISBN 978-93-82394-52-5*
5. ↑

வெளி இணைப்புகள்
---------------

விக்கிமீடியா பொதுவகத்தில்,  
 ***வடிதட்டு***   
என்பதின் ஊடகங்கள் உள்ளன.
**வடிவமைக்கப்பட்ட** அல்லது **கலையிடை மொழி**, என்பது *வடிவ மொழி* என்றும் அறியப்படுகிறது.*வடிவ மொழி* என்பது ஒரு வகையான மொழி. இதன் உச்சரிப்பு, இலக்கணம் மற்றும் வார்த்தைகள் ஒரு தனிப்பட்ட அல்லது ஒரு குழுவினரிடம் இருந்து முழுவதும் வேறுபடும்.இதன் வரலாறு இயற்கையாக பண்பாட்டைச் சாராமல் வேறுபடுகிறது.இம்மொழிகளை உருவாக்க பல்வேறு காரணங்கள் உள்ளன.மனித தகவல் தொடர்பு, குறியீட்டிற்காகவும், அறிவியல் மற்றும் வடிவமைக்கப்பட்ட உலகம் பற்றிய வாழ்க்கை கண்ணோட்டத்திற்காகவும் உருவாக்கப்படுகின்றன. மொழி ஆராய்ச்சிக்காகவும், ஒருவருடைய மொழியார்வத்தை நிறைவு செய்யவும்,மொழி சம்பந்தப்பட்ட விளையாட்டுக்களை உருவாக்கவும் உதவுகின்றன.
நிர்ணய மொழி என்ற சொல் சில சமயம் அனைத்துலக தனியுரு மொழியை குறிக்கிறது.ஒரு சிலர் செயற்கை என்ற சொல்லாட்சியை ஒப்புக்கொள்வது இல்லை. Esperanto என்ற மொழியை பயன்படுத்துபவர்கள் செயற்கை என்ற சொல்லாட்சியை ஒப்புக்கொள்வதில்லை. நிர்ணய மொழி என்று அழைக்கப்படும் போது வடிவமைக்கப்பட்ட மொழி என்று அழைக்கப்படுவதன் கடினத்தன்மை குறைக்கப்படுகிறது. வடிவமைக்கப்பட்ட மொழி என்பது சிலசமயங்களில் அனைத்துலக தனியுரு மொழியையும் குறிக்கிறது.எ.கா இன்டர்லிங்குவா இது இயற்கையாக கிடைக்கப்பெரும் சொற்களையும், பொருள்களையும் கொண்டு இன்டர் நேஷனல் ஆக்சிலரி லாங்குவேஜ் அசோசியேசனால் தரப்படுத்தப்பட்டுள்ளது.

மொழிவடிவமைப்பு-ஓவியம் ,இசை,இன்டீரியல் டெகரேஷன், சமையல் போன்று ஒரு கலைதான்.உலகம் முழுவதும் பல்லாயிரக்கணக்கானோர் இவற்றில் ஈடுபட்டுள்ளனர்.மொழிவடிவமைப்பு மென்பொருள்களும் உருவாக்கப்பட்டுள்ளன.இவற்றை கொண்டு மொழி வடிவமைப்பாளர்கள் புதிய சொற்களை உருவாக்குகிறார்கள்.இவர்களில் பலர் ஊடகங்களுக்கான மொழிவடிவமைப்பில் உதவுகிறார்கள்.பல ஆங்கிலப் படங்கள் இவர்களின் உதவியுடன் எடுக்கப்பட்டுள்ளது, இது படங்களில் வேற்றுகிரக வாசிகள் பேசுவதாகவும்,வேற்றுலக பின்புறத்திலும் ஒரு வேறுபட்ட நடைமுறையில் காணப்படாத மிருகங்கள் பேசுவதாகவும் காட்ட பயன்படுத்தப்படுகிறது.இந்தியாவிலும் சில படங்களில் பொருளற்றுப் பயன்படுத்தப்பட்டுள்ளது. உலகில் பல்லாயிரக்கணக்கான வடிவ மொழிகள் புழக்கத்தில் உள்ளன.

மொழிவடிவமைப்பாளர்கள் ஒன்றுக்கு மேற்பட்ட பல மொழிகளை தெரிந்தவர்களாக உள்ளனர். இவற்றில் பல யாருக்கும் தெரிவதில்லை,மொழியை உருவாக்கியவருக்கும்,அவரது நண்பர்கள் உறவினர்கள் சிலருக்கு மட்டும் தெரியலாம்.சிலர் தம் குழந்தைகளுக்கு அவற்றை பயிற்றுவிக்கின்றனர்.ஆனால் அவர்கள் உருவாக்கிய சொற்கள் சில சமயம் அவருடைய முதல் மொழியில் பயன்படுத்தப்படுகின்றன.

இசை குறியீடுகளை குறிக்கும் மொழி, சுருக்க குறியீட்டு மொழி, பயடுவடிவமொழி என்பன அனைத்தும் வடிவமைக்கப்பட்ட மொழிகளே.மேலும் பல வகைகளில் அறிவியல் மற்றும் கணினி சம்பந்தப்பட்டவைகளில் இது வடிவமொழி என்று உணராமலே பயன்படுத்தப்பட்டு வருகிறது.புரோகிராமிங் மொழிகளுக்கான சின்டாக்ஸ் வடிவமைக்கப்பட்ட மொழிவகையை சார்ந்ததாகும்.அது பயன்பாட்டில் இருக்கும் வரையில் பரவலாக அறியப்படும்.அதன் பின் அதை கற்றுக்கொள்ள யாரும் முன் வருவதில்லை,புதிய சின்டாக்ஸ் உருவாக்கப்பட்டு பயன்படுத்தப்படுகிறது.
இந்தியாவிலும் பல வடிவமொழிகள் புழக்கத்தில் உள்ளன.அவற்றை பற்றி அறிய அவற்றுள் சில இங்கு தொகுக்கப்பட்டுள்ளது

இந்திய வடிவமொழிகள்
------------------

* பாரத மொழி

அனைத்துலக வடிவமொழிகள்
---------------------

* வடிவமொழி பட்டியல்
**கிருஷ்ணன் ரஜினி** (*Rajini Krishnan*, பிறப்பு: 13 சூலை, 1980) தமிழ்நாட்டைச் சேர்ந்த ஒரு துள்ளுந்துப் பந்தய வீரர் ஆவார். அண்மையில் இருங்காட்டுக்கோட்டையில் நடந்த 600 க.செ.மீ பிரிவு ஆசிய-அளவிலான பெட்ரோனாசு துள்ளுந்து பந்தயப் போட்டியில் மூன்றாவதாக இடம் பிடித்துள்ளார். மேலும் இந்திய-அளவிலான துள்ளுந்து பந்தயப்போட்டிகளில் பல முறை வெற்றி பெற்றவர். 29 வயதாகும் ரஜினி, தானுந்து-வாகனங்களுக்கு அடித்துணி பொருத்தும் *தொழிலாளர்* ஆவார். பங்களூருவைச் சார்ந்த தினேஷ் ரெட்டி என்ற துள்ளுந்து ஆர்வலரின் உதவியால் 'ரெட் ரூசுட்டர் ரேசிங்' (RRR) என்ற குழுவிற்காக போட்டிகளில் பங்கேற்கும் ரஜினி, தன் 22-ஆவது வயதில் தான் துள்ளுந்து பந்தயப் போட்டிகளில் முதன்முறையாக பங்கேற்கத் தொடங்கினார்.

பெற்றுள்ள வெற்றிகள்
-------------------

* 2006-இல் ’இ’ பிரிவு 150 க.செ.மீ 2-அடிப்பு துள்ளுந்துகளுக்கான தேசியளவு போட்டியில் முதலிடம்.
* 2006-இல் ‘ஆ’ பிரிவு 150 க.செ.மீ 4-அடிப்பு துள்ளுந்துகளுக்கான தேசியளவு போட்டியில் முதலிடம்
* 2006-ஆம் ஆண்டு செப்பாங்கில் நடந்த காவாசாகி கோப்பையில் முதலிடம்.
* 2008-இல் 600 க.செ.மீ சிறப்பு-துள்ளுந்துகளுக்கான மலேசிய-சிறப்பு போட்டிகளில் இரண்டாமிடம்.
* 2009 செப்டம்பரில் 600 க.செ.மீ சிறப்பு-துள்ளுந்துகளுக்கான பெட்ரோனாசு ஆசியளவு போட்டியில் மூன்றாமிடம்..

சுட்டுகள்
---------

1. ↑  "காப்பகப்படுத்தப்பட்ட நகல்". 2009-05-27 அன்று மூலம் பரணிடப்பட்டது. 2009-10-02 அன்று பார்க்கப்பட்டது.
2. 1 2